VS001618
Datum: 1997-12-24T01:00:00.000+01:00
datum_sodbe_i_stopnje: 2003-10-16T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe skočnega sklepa in stopala in njihove posledice
fischer: zelo hudi primeri
odskodnina: 12.500.000 SIT
opombe: II Ips 761/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 35 do 40 let

Pred poškodbo je opravljala delo skupinovodje, po poškodbi so jo premestili na popravilo napak na modelih.

## Škodni dogodek

Prometna nesreča.

## Poškodba

Zlom telesca tretjega ledvenega vretenca, zdrobljen zlom zapestja, zlom tretje in četrte stopalnice, izpah petega prsta na desnem stopalu, zlom leve ličnice in leve zgornje čeljusti, rana na levi zgornji veki, levi podlahti in desni goleni ter pretres možganov.

## Telesne bolečine

3.500.000 SIT Oškodovanka je po poškodovanju trpela naslednje telesne bolečine: 11 dni trajne hude, nato 6 dni srednje hude, po operaciji levega zapestja 4 dni hude, 8 dni srednje hude, po prenehanju teh pa še 21 dni lahke, po razbremenitveni operaciji v levem zapestju je oškodovanka nato trpela še 2 dni hude, 7 dni srednje ter 15 dni lahke telesne bolečine. Poleg navedenih pa je imela še občasne telesne bolečine, ki so kumulativno vzeto v vseh bolečinskih obdobjih trajale: hude - 10 dni, srednje hude - 5 tednov in lahke skozi več mesecev.

#### Hospitalizacija

44 dni. Opravljeni so bili 4 operativni posegi.

#### Ambulantno zdravljenje

28 pregledov v ambulantah, 39 pregledov pri splošnem zdravniku.

#### Rehabilitacija

42 ambulantnih fizkalnih terapij.

#### Nevšečnosti med zdravljenjem

Oškodovanka je 4 tedne hodila z berglo, nosila dokolenčno mavčno korito desno 3 tedne in mavčni steznik 67 dni, cca. 4 mesece občasno steznik za odvzem, 19 dni mavec in 4 tedne longete na roki, zunanji fiksater 55 dni, opravila je 11 rentgenskih slikanj, EMG, EEG pregled. Med zdravljenjem so bile pri oškodovanki prisotne tudi motnje v prehranjevanju in nejasnost binokularnega vida.

## Strah

500.000 SIT. Oškodovanka primarnega strahu ni utrpela, saj je bila po nesreči nezavestna. Imela pa je izražen hud sekundarni strah pred vsemi 4 operativnimi posegi, in nato srednje hud strah pred vsemi pregledi v ambulantah. Pri oškodovanki je bila prisotna tudi zaskrbljenost za izid zdravljenja, ki je bila v prvih 2 mesecih zdravljenja huda, nato 8 mesecev srednje huda, lahka zaskrbljenost pa do popolnoma zaključenega zdravljenja in odpravljanja posledic po poškodbah.

## Zmanjšanje življenjske aktivnosti

7.500.000 SIT. Oškodovanki je bila priznana invalidnost III. Kategorije - sposobna je le za lažje delo s polnim delovnim časom, brez dvigovanja težjih bremen. Oškodovanki je po poškodbi ostala slabša funkcionalnost leve roke, omejena gibljivost spodnjega dela hrbtenice, lažje težave pri hoji zaradi občasnih bolečin v desnem stopalu. Kot posledica možganske poškodbe se kaže kronični postkomocijski sindrom ter organska osebnostna spremenjenost. Oškodovanka je anksiozna tudi zaradi vidne asimetrije in deformacije obraza, poslabšanja vida ter dvojnih slik. Zaradi težav s koncentracijo, spominom in vidom ter pogostih glavobolov je opustila nadaljnje šolanje.

## Skaženost

1.000.000 SIT. Pooperativne brazgotine vidne na roki, predvsem pa v legi levega očesa, ki je položeno malo nižje od desnega in tudi rahlo vdrto.

---

ZOR člen 200, 203